Arriba el Fitness en la penúltima cita de la Fira Mercat Gandia 2021
26 octubre 2021

## Arriba el Fitness en la penúltima cita de la Fira Mercat Gandia 202126 octubre 2021Última actualització: 26 octubre 2021

![](../gestion/img/bcea29b1eddddd645df4b4bc76daed610fc166f481c3864e88ce92bfcc7b33cb.jpg)  
  

El **regidor de Polítiques Econòmiques i Comerç, Ferran Martínez****, acompanyat del** **president de l’associació empresarial de gimnasos de Gandia, Esteban Peiró,** **i el** **membre de la directiva d’aquest organisme, Oscar Faus** **-entitat colaboradora de la iniciativa-** ha comparegut aquest matí en roda de premsa per a fer un balanç de la darrera mostra d’Inmobilirària i per a presentar la Fira Fitness, penúltima cita d’aquesta tercera edició de Fira Mercat Gandia que es desenvoluparà des del propvinent 28 fins al 30 d’octubre a la Plaça del Prado.

Cal recordar que la Fira Mercat  és una iniciativa impulsada per l’Ajuntament de Gandia que persegueix dinamitzar el consum i els comerços de la nostra ciutat, així com la seua capacitat d’atracció cap a l’exterior, amb totes les mesures de seguretat adaptades al nou context sanitari.

Aquesta fira que inclourà 13 expositors (12 de Gandia i un d’Oliva) relacionats amb el món esportiu i la salut (indoor, outdoor, nutrició, crossfit, box, ioga, pilates, tonificació, zomba, danza, bike, material esportiu y altres) _“està a mig camí entre les fires tècniques i les mostres de més afluència a causa del caràcter i la pràctica universal del fitness, i de l’esport en general_”, ha declarat Martínez, qui ha destacat que aquesta mostra comptarà a l’exterior de la plaça amb més d’una desena de disciplines esportives d’exhibició relacionades amb el fitness, les quals, a més, també estaran orientades a la participació dels visitants.  

Segons ha explicat el responsable de Comerç, aquesta fira incrementarà l’afluència de visitants, “_sempre que l’oratge ens respecte_”, perquè es desenvolupa en un dels espais més concorreguts de la ciutat i perquè, a més, coincidirà amb el Mercat de les Flors que se celebrarà a l’exterior del Prado.

Per la seua banda, Peiró ha agraït a l’Ajuntament el fet de posar en valor “_un dels sectors més castigats per la pandèmia com és el fitness_” i d’organitzar una mostra d’aquest àmbit per primera vegada a la capital de la Safor que “_serveix per a professionalitzar el sector i per a oferir garantia en l’assessorament de serveis i productes_” davant l’intrusisme online auspiciat amb la pandèmia.

Finalment, Faus ha animat a tota la ciutadania de Gandia i de la comarca a apropar-se a la fira i ha afegit que les activitats que es desenvoluparan a l’exterior corresponen a les propostes del gimnasos de Gandia que han decidit participar en aquesta mostra amb la “_idea de transmetre la il·lusió perquè la gent s’anime a fer esport i a cuidar la seua salut”_ amb el dinamisme i la diversió de les activitats.

**Resultats** **Fira Immobiliària**

Ferran Martínez també ha fet balanç de la mostra Immobiliària, celebrada el cap de setmana passat, per la qual van passar vora 1.400 persones. “_És una xifra d’èxit semblant a la Fira de Reformes i que ha estat més limitada tenint en compte que el divendres va estar diluviant tot el dia, fet que va afectar l’afluència_”, ha exposat l’edil.

Sobre la procedència de les persones que van visitar la fira, els paràmetres es mantenen pràcticament similars a les mostra anterior amb un 66 % dels visitants de Gandia/Grau i Platja; un 26% de la Safor i un 8% de fora de la comarca.

Plena satisfacció també pel que fa a la valoració de visitants amb un 9.5 (sobre 10), la més alta des de l’inici de la Fira Mercat, i dels expositors, amb un 8.1, xifra que va en la tònica habitual de la Fira Mercat.

**Pròxima i última Fira Serveis Audiovisuals** (del 3 al 5 de novembre)

Fotografia, vídeo, produccions, publicitat, editorial, moda, producte, boda, comunió, infantil i corporativa... compta amb la col·laboració de la recentment constituïda Associació de Fotògrafs i Videògrafs Professionals de la Safor (FV’s) i serà l’única que es desenvoluparà entre setmana. Les inscripcions encara estan obertes i, de moment, hi participen 10 expositors.

Horari: de 10.00  a 14.00 h i de 16.30 a 20.30 h.

[Twittear](https://twitter.com/share)